ഒന്നും വാങ്ങിയെടുക്കാനല്ല ആശയങ്ങള് തമ്മില് യോജിക്കുന്നില്ല മുകേഷുമായുള്ള വിവാഹ ബന്ധം വേര്പ്പെടുത്തുന്ന കാര്യം മേതില് ദേവിക സ്ഥിരീകരിച്ചു മറുനാടന് പുറത്തു വിട്ട വാര്ത്ത ആദ്യം സോഷ്യല് മീഡിയയും പിന്നീട് മാധ്യമങ്ങളും ഏറ്റെടുത്ത കഥ കൊല്ലം: എംഎല്എയും നടനുമായ എം.മുകേഷുമായുള്ള വിവാഹബന്ധം വേര്പെടുത്താന് വക്കീല് നോട്ടിസയച്ചു എന്ന മറുനാടന് വാര്ത്ത സ്ഥിരീകരിച്ച് നര്ത്തകി മേതില് ദേവിക. എട്ടു വര്ഷത്തെ ദാമ്ബത്യത്തിന് ഒടുവിലാണ് ഇരുവരും വേര്പിരിയുന്നത്. വിവാഹമോചനം ആവശ്യപ്പെട്ട് കോടതിയെ സമീപിച്ച കാര്യം മേതില് ദേവിക സ്ഥിരീകരിച്ചു. ഇന്നലെ രാവിലെ മറുനാടന് മലയാളിയാണ് കേരളം ഏറെ ചര്ച്ച ചെയ്ത ഈ വാര്ത്ത റിപ്പോര്ട്ട് ചെയ്തത്. പിന്നാലെ മറ്റ് മാധ്യമങ്ങളും അതിന് പിന്നാലെ പോയി. സോഷ്യല് മീഡിയയിലെ ചര്ച്ചകള് പല വിധത്തിലായി. ഇതോടെയാണ് മറുനാടന് വാര്ത്ത സ്ഥിരീകരിക്കാനുള്ള ശ്രമങ്ങളിലേക്ക് മുഖ്യധാരാ മാധ്യമങ്ങളും കടന്നത്. ഒടുവില് മേതില് ദേവിക തന്നെ ഇക്കാര്യം സമ്മതിച്ചു. എന്നാല് മുകേഷ് ഇപ്പോഴും പരസ്യ പ്രതികരണങ്ങള് നടത്തിയിട്ടിലല്. ഇതിനിടെയാണ് എന്തുകൊണ്ടാണ് വിവാഹ മോചനം എന്നു കൂടി മാന്യമായ ഭാഷയില് മേതില് ദേവിക വിശദീകരിക്കുന്നത്. രണ്ടു പേരുടെ ആശയങ്ങള് തമ്മില് യോജിച്ചുപോകുന്ന സാഹചര്യമല്ല എന്ന് തോന്നിയതിനാലാണ് മുകേഷുമായുള്ള വിവാഹബന്ധം പിരിയുന്നതെന്ന് ദേവിക പറഞ്ഞു. ഒന്നും വാങ്ങിയെടുക്കാനല്ല ഇത്. അങ്ങനെ ഒരു ഉദ്ദേശ്യവുമില്ല. ഇനി നാളെ വേര്പിരിഞ്ഞാലും നല്ല സുഹൃത്തായി തുടരും അവര് കൂട്ടിച്ചേര്ത്തു. ഇതിന് അപ്പുറത്തേക്ക് വിവാദങ്ങളിലേക്ക് പ്രതികരണത്തിന് മേതില് ദേവിക തയ്യാറായിട്ടുമില്ല. എറണാകുളത്തെ അഭിഭാഷകന് വഴിയാണു മേതില് ദേവിക മുകേഷിനു നോട്ടിസ് അയച്ചത്. 2013 ഒക്ടോബര് 24നായിരുന്നു മുകേഷും ദേവികയും തമ്മിലുള്ള വിവാഹം. കേരള ലളിത കലാ അക്കാദമിയില് ഒരുമിച്ചു പ്രവര്ത്തിച്ച പരിചയമാണ് വിവാഹത്തിലേക്ക് നയിച്ചത്. നടി സരിതയാണ് മുകേഷിന്റെ ആദ്യ ഭാര്യ. സരിതയും മുകേഷും 1987ലാണ് വിവാഹിതരായത്. 25 വര്ഷത്തെ ദാമ്ബത്യത്തിനു ശേഷം 2011ല് ആണ് സരിതയും മുകേഷും വേര്പിരിഞ്ഞത്. തിരഞ്ഞെടുപ്പ് വരെ കാത്തു. അത് കഴിഞ്ഞ ഉടനെ അഭിഭാഷകനെ കണ്ടു. മുകേഷിന്റെ കുടുംബത്തോട് എനിക്ക് പ്രശ്നമില്ല. മുകേഷിനോടും പ്രശ്നമില്ല. കഴിഞ്ഞ ദിവസവും എന്നെ വിളിച്ചിരുന്നു. പുറത്തു കേള്ക്കുന്ന ഗോസിപ്പുകള് ശരിയല്ല ദേവിക പറഞ്ഞു. രാഷ്ട്രീയത്തിലേക്ക് ഇറങ്ങുമ്ബോള് തന്നെ അതിന്റെ വരുംവരായ്കകള് അദ്ദേഹം തന്നെ അനുഭവിക്കണം എന്ന് പറഞ്ഞിരുന്നു. ഞാന് മനസ്സിലാക്കിയടത്തോളം അദ്ദേഹം നല്ല മനുഷ്യനാണ്. സ്നേഹിക്കാനൊക്കെ അറിയാവുന്ന മനുഷ്യനാണ്. രാഷ്ട്രീയത്തിലെ വിവാദങ്ങളെല്ലാം അദ്ദേഹം തന്നെ വരുത്തിവച്ചതാണ്. അത് തിരുത്താനൊന്നും അദ്ദേഹം തയാറല്ല. ദേവിക പറഞ്ഞു. ജീവിതത്തില് അദ്ദേഹം നല്ല ഭര്ത്താവായിരുന്നില്ല. കുടുംബജീവിതം നല്ല രീതിയില് കൊണ്ടുപോകാനായില്ല. എട്ടുവര്ഷം ഒരുമിച്ച് ജീവിച്ചിട്ടും അദ്ദേഹത്തെ എനിക്ക് മനസ്സിലാക്കാന് പറ്റിയില്ല. ഇനി മനസ്സിലാക്കാന് പറ്റുമെന്നും തോന്നുന്നില്ല. അതുകൊണ്ടാണ് ഈ തീരുമാനം അവര് പറഞ്ഞു. രണ്ട് പേരുടെ ആശയങ്ങള് തമ്മില് യോജിച്ച് പോകുന്ന സാഹചര്യമല്ല എന്ന് തോന്നിയതിനാലാണ് മുകേഷുമായുള്ള വിവാഹബന്ധം പിരിയുന്നതെന്നും മേതില് ദേവിക. അതുകൊണ്ട് തിരഞ്ഞെടുപ്പ് കഴിഞ്ഞ ഉടനെ വക്കീല് നോട്ടീസയച്ചു. എറണാകുളത്ത അഭിഭാഷകന് വഴിയാണ് നോട്ടീസ് അയച്ചത്. കല്ല്യാണം നടന്നതും അവിടെവച്ചാണ്. ഒന്നും വാങ്ങിയെടുക്കാനല്ല ഇത്. അങ്ങനെ ഒരു ഉദ്ദേശവുമില്ല. ഇനി നാളെ വേര്പിരിഞ്ഞാലും നല്ല സുഹൃത്തായി തുടരും അവര് കൂട്ടിച്ചേര്ത്തു. അതിനിടെ തെരഞ്ഞെടുപ്പ് കാലത്ത് സ്വന്തം കുടുംബത്തിലെ അന്തഛിദ്രം മറച്ചുവച്ചാണ് നടനും എംഎല്എ യുമായ മുകേഷ് തനിക്കെതിരേ അസത്യ പ്രചരണം നടത്തിയതെന്നു കോണ്ഗ്രസ് നേതാവ് ബിന്ദുകൃഷ്ണയും ആരോപിച്ചു. തന്റെ കുടുംബചിത്രത്തില് പരിഹാസം എഴുതുന്ന സമയത്ത് സ്വന്തം കുടുംബം അകന്നുപോയത് അദ്ദേഹം മറച്ചു വെച്ചു ജനങ്ങളെ കബളിപ്പിച്ചെന്നും മുകേഷിനെതിരേ പൊലീസും വനിതാകമ്മീഷനും കേസെടുക്കണമെന്നും പറഞ്ഞു. കുടുംബ പ്രശ്നങ്ങള് രാഷ്ട്രീയ ആയുധമാക്കാന് ആഗ്രഹിക്കാത്തതുകൊണ്ടാണ് തെരഞ്ഞെടുപ്പില് മുകേഷിന്റെ കുടുംബ പ്രശ്നങ്ങള് പൊതു സമൂഹത്തില് വലിച്ചിഴയ്ക്കാതിരുന്നതെന്നും തെരഞ്ഞെടുപ്പ് കാലത്ത് തന്നെ മുകേഷിന്റെ കുടുംബ ജീവിതത്തിലെ അസ്വാരസ്യങ്ങളുടെ വിവരം കിട്ടിയിരുന്നുവെന്നും ബിന്ദു കൃഷ്ണ പറഞ്ഞു. മുകേഷിനെതിരെ കൊല്ലത്ത് യുഡിഎഫ് സ്ഥാനാര്ത്ഥിയായി മത്സരിച്ചത് ബിന്ദൃകൃഷ്ണയായിരുന്നു. താന് കുടുംബത്തിനൊപ്പം നില്ക്കുന്ന ഒരു ചിത്രം ഫെയ്സ് ബുക്കില് പങ്കുവച്ചപ്പോള് അതില് പരിഹാസരൂപത്തില് മുകേഷ് കമന്റ് എഴുതിയിരുന്നു. പരിഹാസ കമന്റുകള് എഴുതി അന്യരെ പരിഹസിക്കുന്ന സമയത്തും സ്വന്തം കുടുംബം തന്നില് നിന്നും അകന്നു എന്ന യാഥാര്ത്ഥ്യം അദ്ദേഹം മറച്ചുവെച്ചു ജനങ്ങളെ കബളിപ്പിച്ചു. തനിക്കെതിരേ തെരഞ്ഞെടുപ്പ് പ്രചരണം ആരംഭിച്ചത് തന്നെ അസത്യ പ്രചരണങ്ങള്കൊണ്ടാണെന്നും ബിന്ദു കൃഷ്ണ പറഞ്ഞു. Stories you may Like